CELEX: 62015CN0687
Language: fi
Date: 2015-12-17 00:00:00
Title: Asia C-687/15: Kanne 17.12.2015 – Euroopan komissio v. Euroopan unionin neuvosto

22.2.2016   
            
            
               FI
            
            
               Euroopan unionin virallinen lehti
            
            
               C 68/24
            
         Kanne 17.12.2015 – Euroopan komissio v. Euroopan unionin neuvosto
   (Asia C-687/15)
   (2016/C 068/32)
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (asiamiehet: F. Erlbacher ja L. Nicolae)
   
      Vastaaja: Euroopan unionin neuvosto
   
      Kantaja vaatii, että unionin tuomioistuin
   
   
               —
            
            
               kumoaa neuvoston kansainvälisen televiestintäliiton (ITU) maailman radioviestintäkonferenssista 2015 (WRC-15) tekemät päätelmät, jotka hyväksyttiin 26.10.2015 neuvoston 3419. kokouksessa Luxemburgissa
            
         
               —
            
            
               velvoittaa neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1.
            
            
               Komissio vaatii tällä kannekirjelmällä kumottaviksi neuvoston kansainvälisen televiestintäliiton (ITU) maailman radioviestintäkonferenssista 2015 (WRC-15) tekemät päätelmät, jotka hyväksyttiin 26.10.2015 neuvoston 3419. kokouksessa Luxemburgissa.
            
         
               2.
            
            
               Kannekirjelmä perustuu yhteen ainoaan kanneperusteeseen, jonka mukaan neuvosto rikkoi SEUT 218 artiklan 9 kohtaa, jota sovelletaan unionin puolesta esitettäviin kantoihin WRC-15:ssä, kun se hyväksyi päätelmät kansainvälisen televiestintäliiton (ITU) maailman radioviestintäkonferenssista 2015 (WCR-15) sen sijaan, että se olisi tehnyt tätä koskevan päätöksen, mitä komissio ehdotti.
            
         
               3.
            
            
               Komissio väittää tästä ensiksi, että SEUT 218 artiklan 9 kohtaa sovelletaan unionin puolesta esitettäviin kantoihin käsiteltävän kaltaisessa tilanteessa, jossa Euroopan unionilla on asianomaisessa kansainvälisessä järjestössä asema – eli sektorijäsenen asema –, joka ITU:n peruskirjan 3 artiklan 2 kohdan mukaan antaa Euroopan unionille tiettyjä toimintaoikeuksia kyseisessä järjestössä.
            
         
               4.
            
            
               Komissio väittää toiseksi, että radio-ohjesääntöjen tarkistuksilla, joiden osalta komissio ehdotti, että kanta esitettäisiin SEUT 218 artiklan 9 kohdan mukaisesti, on kyseisessä määräyksessä tarkoitettuja oikeusvaikutuksia sekä sovellettavan kansainvälisen säännöstön että asiaa koskevien unionin oikeuden sääntöjen perusteella.
            
         
               5.
            
            
               Komissio väittää kolmanneksi SEUT 218 artiklan 9 kohdan muista soveltamisedellytyksistä, että ne täyttyvät niin ikään käsiteltävässä asiassa, koska ITU:n elimet ovat ”sopimuksella perustettuja” elimiä, ja että toimilla, joiden osalta komissio on ehdottanut kannan esittämistä, ei ”täydennetä eikä muuteta sopimuksen institutionaalisia rakenteita”.